Diskusia:Ladislav Tichý

message: Dobrý deň pán autor.
Včera večer som si všimol, že bol na moju osobu založený odkaz na wikipedii. S obsahom zverejneného textu nesúhlasím a považujem ho za urážlivý, znevažujúci a klamlivý. Preto som ho v noci viackrát editoval, avšak ako som sa dočítal, tak ma wikipedia z dôvodu, že som nebol prihlásený zrejme považovala za "vandala".
Exestosik viackrát vracal text do pôvodného stavu a tak som ho kontaktoval. Bleskovo mi odpovedal na dotaz ohľadne mazania príspevku. Podľa jeho rady mám kontaktovať Vás ako autora, čo sa mi nepodarilo na Vašej stránke,tak píšem do tejto diskusie. 
Za nepravdivý a klamlivý považujem odsek, ktorý je označený zdrojom č. 2, tzn odkazom na článok Zastavme korupciu na webe SME. S obsahom uvedeného článku sa nemožno stotožniť, uvádzajú sa v ňom klamstvá a nepravdy. Napriek tomu nemám najmenší záujem naťahovať sa s novinármi. Je na nich, nech pred svojimi čitateľmi nesú zodpovednosť za uvedené nepravdy, maskované tzv. "hodnotiacim úsudkom". Uvedený článok zapadne prachom, účel splnený.
Na druhej strane wikipediu považujem za zdroj pre širokú verejnosť a naozaj sa vymedzujem proti takémuto osobnému útoku na moje meno.
Žiadam Vás, aby bol uvedený odsek odstránený, príp. ak to považujete za nevyhnutné, môže byť odstránený aj celý text. Nemienim akceptovať, aby o mne bolo na verejnom mieste písané takýmto nepravdivým, dehonestujúcim spôsobom. Je neprípustné, aby o mne boli na wikipedii písané lži a teoretické úvahy typu, čo sa mohlo (ne)stať,  keby som niečo spravil. Závery o tom, že sa možno možno predísť tragickým okolnostiam sú účelovo mierené. Rovnako nepovažujem za smerodajnú informáciu o tom, koho poznám a koho nie. Poznám množstvo ľudí a na wikipedii ani inde sa o nich nepíše. 
Pokiaľ ide wikipedii (a jej autorom) o fakty, nemá uvedený odsek podľa môjho názoru čo vo wikipedii hľadať, keďže ide o subjektívny názor autorky článku, ktorý je na míle vzdialený od reality. 
Porušujem týmto zrejme zásadu, že nemám riešiť stránku týkajúcu sa mojej osoby, pretože text uvedený v článku považujem za osobný útok, ktorý by v žiadnom prípade nemal byť ako "všeobecne" prijímaný a platný prevzatý do wikipédie. 
Aj v zmysle všeobecných kritérií wikipedie na rýchle zmazanie (V10) sú na wikipedii zakázané defamujúce stránky (zámerne jednostranné a/alebo nevyvážené biografické články hlavne žijúcich osôb). To, že k takejto správe pridáte  zdroj (jednostranný, zavádzajúci a klamlivý článok), ešte neverifikuje jeho pravdivosť. 
Žiadam Vás preto o odstránenie uvedeného textu. Prosím držte sa faktov, ktoré sa dajú overiť. 
Ďakujem.
LT
LacTic (diskusia) 13:18, 12. august 2020 (UTC)
replies: text: Dobrý deň. Písal som na margo odstraňovania obsahu medzičasom do redaktorskej diskusie, no pripájam pre istotu aj sem: neodstraňujte prosím ozdrojovaný obsah článkov. Pokiaľ máte dojem, že zdroj nie je citovaný presne alebo dostatočne neutrálne (kto, čo tvrdí), dá sa formulácia ev. upraviť. Určite ale nie mazaním ani priamym dopĺňaním vlastných stanovísk priamo do textu článku, ako už uviedol kolega v diskusii . Pokiaľ bol iný pohľad publikovaný v nejakom spoľahlivom zdroji, dá sa tento pohľad s citovaním dotyčného zdroja do článku rovnako uviesť. --Teslaton (diskusia) 13:18, 12. august 2020 (UTC)

message: Chcel by som reagovať na redaktorov, ktorý tak vehementne chcú aby boli dané odseky zmazané. Tak teda. Po prvé vôbec neviem čo nie je pravda na tom, čo som napísal o SMS komunikácii pána Tichého s Mariánom Kočnerom. Veď to bolo všade v televízii, YouTube, internetové denníky atď. To nie to, že to povedal jeden novinár. Odkiaľ viete že to nie je pravda ? Môžte si pomocou rôznych zdrojov overiť že to čo som napísal je pravda ináč by som to tam nepísal. A po druhé, keď Vám ten odsek pod infoboxom tak strašne prekážal tak ste tam mohli nechať aspoň ten odsek nad infoboxom, kde sú len najzákladnejšie fakty o pánovi Tichom. Poprosím si vysvetlenie celého tohto vášho kroku, ktorým ste vymazali len pravdu. Ďakujem veľmi pekne. J Krempasky (diskusia) 20:14, 12. august 2020 (UTC)
replies: text: J Krempasky, LacTic, teda redaktor, ktorý zmazal informácie a odkazy, je pravdepodobne samotný Ladislav Tichý. Preto sa tak obhajuje. --Hisgeomaps (diskusia) 20:17, 12. august 2020 (UTC)

text: Jedine. Čo viac dodať. J Krempasky (diskusia) 20:19, 12. august 2020 (UTC)
replies: text: : na druhej strane aj ten, o kom je daný článok písaný má právo na to, aby sa tu o ňom nepísali nepodložené informácie. Krásnym príkladom bola už odstránená veta "Keby tak spravil, mohlo sa možno predísť vražde Jána Kuciaka a Martiny Kušnírovej"... to jednak nevyplývalo zo zdroja, a druhak je to proste len konšpirácia v štýle "keby bolo keby", ktorá na wikipédiu skutočne nepatrí. Takže na jednej strane áno, na druhej treba sa na každú sťažnosť pozerať objektívne, nezáleží kto ju podá. --Exestosik (diskusia) 20:22, 12. august 2020 (UTC)

text: Exestosik súhlasím, tá veta bola od veci. Ale dopisovanie s Kočnerom nepoprie. Je to snáď hanba? Aj vo vláde a parlamente máme ľudí, ktorí boli v kontakte s Kočnerom. A vadí nám to? Nie, lebo sme na to zabudli. Je zbytočné meniť fakty. --Hisgeomaps (diskusia) 20:27, 12. august 2020 (UTC)
Exostosik, Hisgeomaps máte pravdu, s odstupom času aj mne tá veta príde nevhodná, no presne ako hovoríte fakty o tom, že si s ním dopisoval sa meniť nedajú. Ale fakt som si nemyslel že pán Tichý má čas sledovať Wikipédiu, že čo o ňom píšu  J Krempasky (diskusia) 20:32, 12. august 2020 (UTC)

text: ja súhlasím, ale zas nikto nehovorí, že popiera dopisovanie s Kočnerom. Ale ak má človek pocit, že nejaký odsek článku pôsobí nepravdivo (neneutrálne), tak je fajn ak sa ozve. A možno by nebolo zlé tam pridať aj vyjadrenie protistrany (p. Tichého) o tom, že to popiera (to ovplyvňovanie, nie to písanie). Ale ja som tiež proti úplnému odstraňovaniu takejto kritiky a preto som tie úpravy vrátil.

text: Ja som si tiež nemyslel, že pán Tichý má čas sledovať wikipédiu, viacmenej si za moju wikihistóriu nepamätám podobný prípad (možno u menej významných osobností, ktorým išlo skôr o sebapropagáciu, ale to je iná káva), ale tak na druhej strane je dobré, že ju považuje za dôveryhodný zdroj. Veď všetkým nám tu ide hlavne o pravdivé fakty, a preto je dobré, že tá veta sa odtiaľ vyhodila. Možno ešte zajtra spravím nejaké drobné úpravy, aby to bolo neutrálnejšie (ak ma niekto nepredbehne :)). --Exestosik (diskusia) 20:48, 12. august 2020 (UTC)
replies: text: : súhlasím s Tebou na plnej čiare :D. Svojím vyjadrením som, samozrejme, nechcel povedať, že sa pán Tichý nemôže vyjadriť, ale presne ako vravíš, aby sa nemazali celé odseky podložené zdrojmi :D --Hisgeomaps (diskusia) 08:14, 13. august 2020 (UTC)
thread_title:  Reakcia na zmazanie odsekov o Ladislavovi Tichom